Fordi reaktionen på klikket bliver til en betinget refleks. Forventningen om, at om lidt kommer der foder får hestens hjerne til at producere hormonet dopamin, der giver velbehagsfølelse. NÅr hesten derfor tilstrækkeligt mange gange har oplevet, at der følger godbid efter klik, vil klikket helt automatisk udløse velbehagsfølelse forårsaget af dopamin, uanset om godbidden følger eller ej. Derfor behøver man ikke altid at give godbid for at klikket virker efter hensigten. Dette er bevist på hunde, ved bl.a. Pavlovs forsøg med savlende hunde - de savlede ved lyden af klokken (som ligeså godt kunne være et klik) uanset om der blev serveret foder eller ej, da de først havde lært hvad lyden af klokken betød. Forsøg med rotter, hvor rotterne stimulerede deres egen hjerne med strøm ved at træde på et håndtag til at producere dopamin blev så afhængige af den velbehagsfølelse, som dopamin giver, at de glemte at spise og drikke og døde af sult eller udmattelse. Det vil vi selvfølgelig ikke have heste til, men det beviser, at når der produceres dopamin pga. forventning, så er den følelse meget mere motiverende end maden i sig selv, men vi skal have dopaminproduktionen til at ske. I visse henseender er hundes hjerner anderledes end hestes, fx. er den del af hjernen, der relaterer sig til at kunne lugte, meget mere veludviklet hos hunde - men den del af hjernen der bestemmer over dopaminproduktionen fungerer på samme måde. Hestes og hundes indlæring er nogenlunde ens, blot har de talenter for at lære forskelligt. Derfor virker klikkertræning også lige godt hvilket man hurtigt ved selvsyn kan konstatere. Klikkertræning er baseret på forsøg med hunde og rotter, men først brugt i praksis som træningsform på delfiner og bruges nu til heste, hunde, katte, fugle, zoo-dyr... Jeg har klikkertrænet heste i 7 år, og derfor ved jeg faktisk, at det virker, og bryder mig derfor ikke om, at man afskriver metoden som virkningsløs uden at have kendskab til, hvorfor det virker og uden at have prøvet det. Det er selvfølgelig godt at få vendt teorien, men ikke at få den skudt ned, bare fordi ikke alle kender til den eller har afprøvet den.
Der er da ikke nogen der prøver at skyde teorien ned!! Er der?? Vi stiller bare interesserede spørgsmål ind til metoden i teori og praksis og håber stadig på svar  Hilsen Hanne.
Mange tak fordi du gider Tina. Jeg synes det er spændende at læse dine indlæg omkring træning og adfærd    Jeg ved ikke om du læste mit indlæg længere oppe, men der stillede jeg spørsmål i forbindelse med det, at man kan vente længere tid med at give godbid og stadig forstærke det man klikker for. Spørgsmålet var.
Springer lige ind og blander mig - undskyld. Man kan ikke forhindre hesten i at miste fokus efter klikket. Men det er heller ikke meningen - hverken om man rider med klikker eller neg. forstærkning. Man skal ikke tænke i at ride 60 min i træk - men tænke i at ride i øvelser med pauser ind imellem. Hvis min hest har lavet en fin schenkelvigning til den ene side - lader jeg den ofte få fri et par min. Ikke for at få fri/at det er en belønning - men får at 'rense' hovedet. Når man tænker træning med forstærkninger (pos - min) skal man i det hele taget tænke i langsomt og gradvist at øge tiden hesten arbejder i for forstærkningen. Når man starter indlæring af en schenkelvigning - lægger man et neg. pres, og i det sek. hesten flytter sig rigtig - slipper man presset (og jeg roser hesten og nusser den for an sadlen). Langsomt og gradvis lægger man pres i længere og længere tid ad gangen, så hesten laver schenkelvigning i længere og længere tid ad gangen. Princippet er det sammen når man arbejder med klikkeren - at hesten skal kunne gå en schenkelvigning længere og længere tid inden den får klikket. Så svaret er, at det ikke er et problem - tværtimod - at hesten mister fokus. Det er nødvendigt. KH Søs
HanneLene, jeg havde overset spørgsmålet, ellers havde jeg svaret, og bemærkningerne om at skyde teorien ned var ikke møntet på dig. Men jeg har intet at tilføje til Søs forklaring, jeg er helt enig. Jeg har klikkertrænet heste i 7 år, og har aldrig set pauserne som et problem, tvært imod.
Jeg synes absolut ikke jeg skyder teorien ned, det er ihf ikke det der er hensigten, så ingen grund til at føle sig trådt over tæerne   Granted jeg kender ikke ret meget til klikkertræning, men her spørger jeg jo så også are for at blive klogere... Jeg tvivler ikke på at klikkertræning virker i mange sammenhænge... men her stødte jeg så på en konflikt mellem noget teori jeg var stødt på tidligere angående længden af hestens korttidshukommelse og så det med at klikke og så ive belønningen senere. Nu har du så uddybet omkring dopamin rush, Tak!
Med en klikker-rutineret hest - eller hund - kan man sagtens lade der gå noget tid mellem klik og god. F.eks. i hundetræning er der en øvelse, som hedder fremadsendelse. Man står ved start og sender hunden hen i et felt 20-25 meter væk. NÅr den er midt i feltet siger man STÅ. Her kan man klikke, når hunden reagerer på stå - løbe hen til den og belønne. Det lærer den fint ved alligevel. Der går ved vel tit en 10-20 sek. før man er derhenne. Jeg kan da også sagtens forestille mig, at man klikker hesten for at have en bestemt form hen over spring og så belønner den, når den er nede på jorden igen. Det lærer den af alligevel. MEn det kræver at hesten/hunden er klikker-rutineret og kender gamet. KH Søs